Gareth Gates

** Gareth Paul Gates** (g. 1984 m. liepos 12 d., Bradforde, Jorkšyre, Anglija) – anglų pop dainininkas.

Išgarsėjo 2002 m. po dalyvavimo ITV talentų šou *Pop idol*, kuriame užėmė 2-ąją vietą. Vien tik Jungtinėje Karalystėje (JK) jis jau pardavė 3,5 mln. albumų ir singlų.

## Šeima, vaikystė

Gimė Bradforde, Polo Geitso (*Paul Gates*) ir Wendės Broudbent (*Wendy Broadbent*) šeimoje. Turi 3 seseris: Džesiką (g. 1993), Šarlotę (g. 1991) ir Nikolę (g. 1985). Šeimoje kartu augo pusbrolis Džeimsas (g. 1986), kurį globoti apsiėmė Garetho tėvai – jie nuolatos globojo svetimus vaikus.

Vos tik Garethui sukako 9-eri metai, jis pradėjo lankyti Bradfordo katedros (*Bradford Cathedral*) chorą. Netrukus tapo pagrindiniu choro vokalistu ir, 1997 m. karalienės vizito metu, dainavo jai solo. Baigė 8-ias pianino, gitaros ir dainavimo klases. Dar prieš muzikinio šou *Pop idol* finalus jis jau buvo užsitikrinęs vietą Karališkajame muzikos koledže (*Roayl Northern College of Music*).

## Karjera
### 2002 m.

Nors pat pradžių G. Garethas buvo laikomas šou favoritu, deja, jam atiteko 2-oji vieta. Nepaisant to, kad jis nelaimėjo šou, jam buvo pasiūlyta pasirašyti kontraktą su Saimono Kouvelio (*Simon Cowell*) muzikinių įrašų leidybine įmone BMG (S. Kouvelis buvo vienas iš *Pop idol* teisėjų, pagarsėjęs aršia kritika daugeliui šou dalyvių).

Dainos, kurias G. Garethas atliko muzikiniame talentų šou:
* Atrankoje – *Flying Without Wings* (Westlife)
* Top 50 (pusfinaliuose) – *Flying Without Wings* (Westlife)
* Top 10 (*Your Pop Idol*) – *Everything I Do (I Do It For You)* (Bryan Adams)
* Top 9 (Kalėdinės dainos) – *Last Christmas* (George Michael)
* Top 8 (*Burt Bacharach*) – *Arthur's Theme* (Christopher Cross)
* Top 7 (*Movie Hits*) – *My Girl* (The Temptations)
* Top 6 (*ABBA*) – *One Of Us* (ABBA)
* Top 5 (*Big Band Hits*) – *Mack the Knife* (Bobby Darin)
* Top 4 (*No. 1 Hits*) – *Unchained Melody* (The Righteous Brothers)
* Top 3 (*Judge's Choice*) – *[[Yesterday]]* (The Beatles), *Flying Without Wings* (Westlife)
* Top 2 (*Grand Finale*) – *Evergreen* (Westlife), *Unchained Melody* (The Righteous Brothers), *Anything Is Possible*.

### Po muzikinio talentų šou

G. Geitso pirmasis singlas, *Unchained Melody* koveris, įsiveržė į pirmąsias JK topų vietas, taip iš jų išstumdamas Will Young (*Pop idol* nugalėtojas) pirmąjį dvigubą singlą *Anything Is Possible / Evergreen*. Singlas JK tapo dvigubai platininiu, o ITV žiūrovai išrinko jį geriausiu 2002 m. įrašu (*2002's Record of the Year*). Vis dėlto jam teko nusileisti Vilo Jango tris kartus platininiu tapusiam debiutiniam singlui.

Sėkmė lydėjo ir 2-ąjį singlą *Anyone of Us (Stupid Mistake)*, kuris sulaukė didžiulio populiarumo (buvo nupirkta daugiau nei 570 tūkst. kopijų). 3-asis singlas *The Long And Winding Road*, sudainuotas duetu su Vilu Jangu, taip pat pasiekė pirmąsias topų vietas. 4-asis *What My Heart Wants To Say* pasiekė pentąją topų vietą.

2002 m. G. Geitsas pasiekė savo šlovės apogėjų, kai tuometinis žurnalas *Smash Hits* paskelbė lapkričio 7 d. Tarptautine Geitso diena, skirtą visiems Garetho Geitso fanams.

Debiutinis jo albumas *What My Heart Wants To Say* pasiekė 2-ąją topų vietą, nusileidęs tik Deivido Grėjaus (David Grey albumui *A New Day At Midnight*. Jau pirmosiomis išleidimo savaitėmis albumo buvo parduota daugiau kaip 100 000 kopijų, o ir netrukus albumas 2 kartus buvo pripažintas platininiu.

2003 m. dalyvavo *Comic Relief 2003* labdaroje, kurioje su *Kumars* įdainavo singlą *Sirit In The Sky*, kuris taip pat pasiekė pirmąsias topų vietas ir jose išsilaikė 2 savaites. G. Garethas pasirodė ir *Comic Relief*, *Celebrity Driving School* (Įžymybių vairavimo mokykloje). Per *Comic Relief* jis įsitraukė į labdaringą veiklą, skirtą padėti ŽIV ir AIDS sergantiems žmonėms. Šią labdaringą veiklą jis tęsia iki šiol.

Kiti du jo singlai *Sunshine* ir *Say It Isn't So* atitinkamai pasiekė 3 ir 4 topų vietas. Antrasis albumas *Go Your Own Way* JK atsidūrė 11-oje vietoje, o daugelyje Azijos šalių pasiekė pirmąsias topų vietas bei tapo platininiu.

G. Geitsas mėgavosi stulbinančia sėkme už JK ribų – Azijoje, Pietų Afrikoje ir daugelyje Europos šalių. Jis laimėjo MTV *Asia's Award* (MTV Azijos Apdovanojimuose) 2003/2004 m. Geriausio tarptautinio atlikėjo apdovanojimą bei tokios pačios nominacijos apdovanojimus *MTV China* ir *MTV Taiwan*.

*Say It Isn't So* singlas, išleistas 2003 m. ir pasiekęs topų viršūnes, kolkas yra paskutinis jo singlas, išleistas Jungtinėje Karalystėje iki 2007 m.

2004 m. pradžioje Garethas surengė koncertinį turą po JK, o vėliau jį pratęsė Europoje ir Azijoje, prieš tai kai paėmęs pertrauką tapo logopedu (*speech coach*), instruktoriumi (dalyvavo Mcguire’o programoje (dėl mikčiojimo)). Taip pat atliko vaidmenį filme *Seeing Double* bei toliau tęsė labdaringą veiklą, norėdamas parodyti ir įsamonti AIDS problematiškumą dalyvavo koncerte (su MTV) Indonezijoje, koncertavo 50 000 žmonių.

Vien tik JK jau pardavė virš 3 mln. singlų ir albumų, įskaitant 2 ir 6 geriausiai perkamus 2002 m. singlus (*Unchained Melody*), kurio parduota 1,3 mln., *Anyone Of Us (Stupid Mistake)*, kurio parduota 570 000 kopijų ir 2003 m. geriausiai perkamą singlą *Spirit in the Sky*, 550 000 kopijų.

### Dabartinė karjera

2003 m. ir 2004 m. nacionalinė spauda pranešė, kad įrašų kompanija BMG nutraukė sutartį su G. Geitsu. Pranešimuose buvo teigiama, jog pagrindinė priežastis, pastūmėjusi nutraukti su juo sutartį, buvo mažas antrojo Geitso albumo ir koncertų bilietų perkamumas, tačiau tiek G. Geitsas, tiek įrašų kompanija, tuo metu paneigė tokius pranešimus. Vis dėlto, po 2-ejų metų 2006 m. balandį Garethas paliko šią kompaniją.

Vėliau Geitsas pasirodė dokumentiniame filme *Whatever Happened to Gareth Gates?* (Kas atsitiko Garethui Geitsui?), kuriame buvo atskleistas jo patirtis muzikos versle ir jo asmeninio gyvenimo gairės. Filmas buvo rodomas 2006 m. gruodį per ITV1. Jis užtikrino naują sutartį su UMTV (dalinai ir su *Universal*), albumą ir naujų jo pasirodymų fragmentus.

2006 m. lapkričio 29 d. slapta pristatytos naujos dainos, iliustruojančios jo kuriamą naują muziką: *Afterglow*, *Pictures of the Other Side*, *Changes*, *Angel on My Shoulder*, *New Kid in Town*, *Lost in You*, *Can't Believe It's Over* ir *19 Minutes*. Garethas dirbo su tokiais dainų autoriais kaip Sacha Skarbek (kuria Džeimsui Blantui (James Blunt), Ricky Ross (Deacon Blue Fame) ir Pete Gordeno, o prodiusavo jį Martin Terefe, Jon Hall bei Nick Whitecross.

Nuo 2004 m. intensyviai dirbo su dainų autore/dainininke Judie Tzuke (geriausiai žinoma hitu tapusia daina *Stay With Me Till Dawn*). Pirminį kontaktą matomai užmezgė per Lucie Silvas; nuolatinis Geitso gitaristas (groja akustine gitara), Graham Kearns, taip pat dirbo su Tzuke ir labai padėjo Garethui ruošiant abejus albumus. Dalyvaudamas *Crew Limelight* per 2004 m. spalio mėn. Tzukes koncertinį turą, Garethas „back'uose“ dainavo Tzukės dainą *Bully* (iš jos albumo *Secret Agent*), kas labai nustebino žiūrovus. *Dark Days*, dainą, kurią Garethas parašė kartu su Tzuke, atsidūrė pirmoje 2007 m. Tzukės albumo vietoje.

2007 m. kovo 30 d. Geitsas pirmąkart sudalyvavo tiesioginiame televizijos pokalbių šou *Friday Night* (su Jonathan Ross) po savo kalbos tobulinimo (dėl mikčiojimo).

Pirmasis jo singlas *Changes*, kuris buvo išleistas 2007 m. balandžio 9 d. (iš naujojo albumo) pasiekė 14-ąją topų vietą, o antrasis Garetho singlas *Angel on My Shoulder*, išleistas liepos 18 d., atsidūrė 22-oje vietoje. Abu singlai *UK Top 40* išsilaikė tik 1 savaitę. Trečiasis Geitso albumas *Pictures of the Other Side*, išleistas *liepos 25* d. išsilaikė 2 savaites UK albumų topuose, čia pasiekęs 23-ąją vietą, o po to, kitą savaitę, albumas atsidūrė 66-oje topų vietoje, kol galiausiai visiškai iškrito iš topų.

G. Geitsas pasirašė kontraktą dėl dalyvavimo naujajame televizijos projekto *Dancing on Ice* sezone. Garethą TV ekranuose galima bus išvysti jau 2008 m. sausį.

## Asmeninis gyvenimas

G. Geitsas yra kvalifikuotas logopedas ir pastaruoju metu, dalyvaudamas Mcguiro programoje (*McGuire Programme*), padeda tokiems pat mikčiojantiems žmonėms, kaip ir jis. Geitsas tapo jauniausiu logopedo kvalifikaciją įgijusiu žmogumi Jungtinėje Karalystėje (pagal McGuire’o programą). Pirmasis jo kursas (dar ne savarankiškas) vyko 2005 m. vasarį, o 2006 m. rugpjūtį pats pravedė kursą Galvėjuje (*Galway*) bei lapkritį – Bournmoute (*Bournmouth*).

Geitsas yra atsidavęs sporto sirgalius, palaiko *Bradford bulls* ir *[[Leeds United A.F.C.|Leeds United AFC]]* komandas.

Buvo tvirtinama, kad per 2002 m. *Pop idol*, Garethas užmezgė intymius santykius su gražuole manekene Katie Price. Iš pradžių jis paneigė gandus, bet galiausiai, 2003 m., prisipažino turėjęs su ja romaną. Pradžioje Geitsas atsisakė patvirtinti gandus, teigdamas, kad „santykiai yra privatus dalykas“ ir buvo įskaudintas, kai Price papasakojo apie jųdviejų santykius žiniasklaidai.

G. Geitsas gyvena Vauxhall, Londone kartu su Suzanne Mole – šokėja, choreografe ir manekene, su kuria jis susipažino per 2002 m. *Record of the Year* apdovanojimus. 2006 m. spalį žurnalas *The People* pranešė, kad jie slapta susituokė, nors vėliau išaiškėjo, kad tai netiesa.

G. Geitsas yra ŽIV/AIDS labdaros fondo globėjas.

## Diskografija

! Albumo viršelis
! Albumo informacija
|-----
| 
| **What My Heart Wants To Say****Topų vietos**: #1 (Taiwan, South Korea), #2 (UK)**Statusas**: Dvigubai platininis U. K. (600 000), trigubai platininis Taivane (60 000), platininis Indonezijoje (50 000) ir Malaizijoje (25 000), auksinis Norvegijoje (40 000)**Papildomų pardavimų informacija**:48 000 Ispanijoje, 140 000 Pietų AfrikojeDaugiausiai albumų parduodantis atlikėjas (vakarų) TaivaneAntrasis daugiausiai MTV Asia albumų parduodantis atlikėjas (vakarų)**Singlai**: 
* "Unchained Melody" UK #1, AU #9
* "Anyone of Us (Stupid Mistake)" UK #1, NL #1
* "The Long and Winding Road" (duetas su Will Young) / "Suspicious Minds" UK #1 (double-A side)
* "What My Heart Wants to Say" UK #5

|-
| 
| **Go Your Own Way**
**Topų vietos**: #1 (Taiwan, Singapore, Korea, Malaysia), #11 (UK)
**Statusas**: dvigubai platininis Taivane (40 000), auksinis Pietų Afrikoje (25 000)
**Papildomų pardavimų informacija**: 30 000 Ispanijoje
Taivane daugiausiai albumų parduodantis Vakarų atlikėjas.
**Singlai**:
* "Spirit in the Sky" UK #1 
* "Sunshine" UK #3 
* "Say It Isn't So" UK #4

|-----
| 
| **Pictures of the Other Side**
**Topų vietos**: #23 (UK)
**Singlai**:
* "Changes" UK #14
* "Angel on My Shoulder" UK #22
|}

## DVD
* *Gareth Gates Live*
* *Pop Idol Tour DVD*

## Turai ir koncertai

**Turai**
* *Pop Idol Arena Tour 2002*
* *Will and Gareth Arena Tour 2003*
* *Go Your Own Way Arena Tour - UK and Asia 2004*

**Kiti koncertai**
* Privatus koncertas, skirtas Brunėjaus princui, 2005 m. sausis
* *MTV Asia AIDS Awareness Concert*, Indonezija, 2004 m. gruodis
* Koncertas, skirtas Louis Vuitton pirmosios parduotuvės Šanchajuje atidarymui, Kinija, 2004 m. spalis

## Apdovanojimai ir rekordai

**Apdovanojimai**

**JK**
* Geriausias 2002 singlas: *Unchained Melody*
* *Smash Hits Awards 2002*: Geriausias atlikėjas, geriausia šukuosena, geriausias naujokas, stilingiausias atlikėjas
* *Smash Hits Awards 2003*: geriausias atlikėjas, geriausias singlas (*Sunshine*)
* *Young Achievers Yorkshire 2002*
* *Special award for service to Yorkshire 2002*
* OUT žurnalo apdovanojimai 2003: geriausias dainininkas, geriausias video (*Sunshine*), geriausias pasirodymas G-A-Y

**Už JK ribų**
* *MTV Asia*: Geriausias tarptautinis atlikėjas 2003/2004
* *MTV China*: Geriausias tarptautinis atlikėjas 2003/2004
* *MTV Taiwan*: Geriausias tarptautinis atlikėjas 2003/2004
* *TMF Belgium*: Geriausias Tarptautinis Pop
* *MTV Taiwan*: *Inspiration to Youth* (Metų įkvėpimas jaunimui)
* *G-Music* (Taiwan): Geriausias Tarptautinis atlikėjas 2003
* *Hit FM*: Geriausias 2003 m. singlas (AOU)

**Rekordai**
* Jauniausias atlikėjas, įkopęs į 1-ąją JK topų vietą. Jam buvo 17 metų ir 255 dienos, kai jis, debiutuodamas su *Unchained Melody*, 2002 m. kovo 24 d. atsidūrė pirmojoje JK topų vietoje.
* Ne tik jauniausias solo atlikėjas vyras, kurio dainos net keturis kartus įkopė į pirmąsias topų vietas, bet ir pirmasis solo atlikėjas vyras (nuo 1965 m. po Frank Ifield), kurio singlai keturis kartus atsidūrė pirmojoje vietoje 12 mėnesių laikotarpyje.
* Garsiausiai rėkiantys fanai: Sheffield Arenoje per *Mack the Knife*, *Pop Idol Tour*. Užregistruotas 130 decibelų garso rekordas.

## Nuorodos
* Oficiali svetainė 
* Oficialus Myspace tinklalapis
* McGuire Programme - UK